钦定古今图书集成/理学汇编/经籍典/第051卷 > 《隋书经籍志》 > 谶纬
## 钦定古今图书集成/理学汇编/经籍典/第051卷 > 《隋书经籍志》 > 谶纬

《河图》二十卷。〈注〉梁有《河图洛书》二十四卷，目录一卷，
亡。

《河图龙文》一卷。〈注〉梁有《老子河洛谶》一卷，亡。

“《易》曰：‘河出图，洛出书’。然则圣人之受命也，必因积德
累业，丰功厚利，诚著天地，泽被生人，万物之所归往，
神明之所福飨，则有天命之应。盖龟龙衔负，出于河
洛，以纪易代之征，其理幽昧，究极神道。先王恐其惑
人，秘而不传说者”又云：“孔子既叙六经，以明天人之
道，知后世不能稽同其意，故别立纬及谶，以遗来世。”
其书出于前汉。有《河图》九篇。《洛书》六篇。云自黄帝至
周文王所受本文。又别有三十篇。云“自初起至于孔
子。九圣之所增演。以广其意。”